ওয়েব ডেস্ক: আজই পুরভোটের পুনর্নির্বাচন নিয়ে চূড়ান্ত সিদ্ধান্ত নেবে কমিশন। তিন জেলার জেলাশাসক ও তিন পুলিস কমিশনারের সঙ্গে বৈঠক হবে আজ। বৈঠকে থাকবেন হাওড়া, উত্তর চব্বিশ পরগনা ও বর্ধমানের জেলাশাসক। বৈঠকে থাকবেন বিধাননগর, হাওড়া ও আসানসোলের পুলিস কমিশনাররাও। জেলাশাসক ও পুলিস কমিশনারের কাছ থেকে জানা হবে  পরিস্থিতি। সেই অনুযায়ীই পুনর্নির্বাচন নিয়ে চূড়ান্ত সিদ্ধান্ত নেবে কমিশন। সুশান্তরঞ্জন উপাধ্যায়ের ইস্তফার পর মঙ্গলবার তড়িঘড়ি  অস্থায়ী নির্বাচন কমিশনার হিসাবে আলাপন বন্দ্যোপাধ্যায়ের নাম ঘোষণা করে রাজ্য সরকার। নির্বাচন কমিশনারের দায়িত্ব গ্রহণের পর প্রবল চাপের মুখে শেষপর্যন্ত  পরিবহন সচিবের পদ থেকে ইস্তফা দেন আলাপন বন্দ্যোপাধ্যায়। কিন্তু সংবিধান বিশেষজ্ঞদের ধারনা, বিতর্ক আদৌ তাঁর পিছু ছাড়ল না।